**Общинска избирателна комисия- Ветово**

**РЕШЕНИЕ**

№ 64-МИ

Ветово, 16.10.2019

**ОТНОСНО:** Разглеждане на жалба от Пламен Иванов Пенчев кандидат за кмет на Община Ветово от Коалиция „Ние, Гражданите относно не отбелязване от чие име са издадени агитационни материали, на лицето Исмаил Селим кандидат за кмет на Община Ветово ПП „МИР“

Към жалбата са прикрепени 2 броя снимков материал на въпросните агитационни материали. От извършения оглед на същите не се установи да е налице текст от който да е видно от чие име се издават въпросните материали с оглед изискването на чл. 183 ал. 1 изречение второ от ИК. Следва да се отбележи с оглед на горе изложеното, че въпросните два броя снимкови материали са неясни не обхващат целия размер на въпросните плакати и поради което не може да се установи безспорно дали на същите е поставен надпис от чие име се издава и в тази връзка следва да се извърши оглед на място на поставени плакати от въпросния кандидат на разрешените за това места в центъра на град Ветово.

Беше незабавно поискано от кандидата за кмет Исмаил Джеват Селим обект на въпросната жалба да ни предостави екземпляр от така оспорения агитационен материал.

След като комисията се запозна пряко и непосредствено с така представения агитационен плакат установи, че същият е абсолютно идентичен с разлепените такива, видно от въпросния агитационен материал в долната част на плаката безспорно и видимо се установи че е налице надпис „Издава се от МИР“, тоест посочено е от чие име се издава в съответствие на изискването на чл. 183 ал. 1 изречение второ от ИК.

Анализирайки разпоредбата на чл. 183 ал. 1 изречение второ от ИК се стига до безспорния извод, че законодателя за разлика от чл. 183 ал. 2 от ИК не поставил императивно задължение какъв да бъде размера и процентното съдържание на текста, в който да е отбелязано от чие име се издава агитационния материал. Законодателя единствено и само е посочил, че задължително се отбелязва от чие име се издава.

Това задължение видно от горе изложеното е изпълнено от лицето Исмаил Джеват Селим във връзка с оспорените по горе материали.

**РЕШИ** :

**Оставя по без уважение така депозираната жалба с вх. № 140/15.10.2019 г. от лицето Пламен Иванов Пенчев – кандидат за кмет на община Ветово от коалиция „Ние, Гражданите“.**

На осн.чл.88 от ИК, решенията на ОИК-Ветово могат да се оспорват в тридневен срок от обявяването им пред ЦИК.

16.10.2019 г. Зам. -председател: ………

гр. Ветово /Йордан Дойчинов/

Секретар: …………………….

/Иванка Пенкова/